Ratchet & Clank (vuoden 2016 videopeli)

Ratchet & Clank on Insomniac Gamesin kehittämä ja Sony Interactive Entertainmentin julkaisema kolmannen persoonan ammuntapeli, joka perustuu Rainmaker Entertainmentin ja Blockade Entertainmentin samannimiseen elokuvaan, joka on uusi versio alkuperäisestä vuoden 2002 videopelistä. Pelin oli alun perin tarkoitus ilmestyä PlayStation 4:lle vuonna 2015, mutta sen julkaisu viivästyi elokuvan ohella vuoteen 2016 paremman markkinointikampanjan ja pelin lisäviimeistelyn mahdollistamiseksi.

 Pelaaminen 
Monet pelin elementeistä perustuvat aiempien Ratchet & Clank -pelien pelimekaniikkaan. Ratchetillä pelattaessa voi liikkua useissa eri ympäristöissä ja käyttää useita eri aseita vihollisten tuhoamiseen ja laitteita selvitäkseen muista esteistä. Clank on tällöin Ratchetin selässä mahdollistaen tälle useita toimintoja kuten veden alle sukeltamisen, laskeutumisen propellien avulla ja toisinaan myös rakettireppuna toimimisen. Clank itse on myös pelattavana osassa pelin alueista. Clank pystyy myös vapaasti tutkimaan ympäristöjä, mutta käyttää aseiden sijasta vain omia nyrkkejään ja ratkaisee erilaisia pulmapelejä vihollisten voittamisen sijaan.

Osa aseista ja laitteista saadaan käyttöön tarinan edetessä, osa on ostettavissa Gadgetron-asekauppalaitteista. Pelin yleisin kerättävä esine ovat pultit, joita saa rikkomalla laatikoita, tuhoamalla vihollisia tai palkkiona suoriutumalla tietyistä haasteista. Pultit toimivat myös pelin sisäisenä valuuttana muun muassa aseiden ostamista varten. Laatikot sisältävät myös parannuksena toimivaa nanotekniikkaa tai lisäammuksia aseisiin. Jokainen ase päivittyy, kun sitä on käytetty tietyn verran. Pelin ainut lähitaisteluase on Omnijakari (), jota voidaan käyttää myös jakoavainmaisiin toimintoihin. Harvinaisempia kerättäviä pelissä ovat holokortit, jotka kertovat tietoa sekä pelin maailmasta ja aseista sekä tämän ja aiempien pelien hahmoista, ja kultapultteja, jotka avaavat muita lisäekstroja.Orry, Tom (14.4.2016). "Ratchet and Clank PS4 Guide - How to get the RYNO gun (9 RYNO Holocard location Guide)". VideoGamer.com. Viitattu 11.1.2021.Orry, Tom (14.4.2016). "Ratchet and Clank PS4 Gold Bolt Location Guide". VideoGamer.com. Viitattu 11.1.2021. Taitopisteet on korvattu PlayStation Networkin Trophy-saavutusjärjestelmällä.Makuch, Eddie (29.3.2016). "Here Are Ratchet & Clank PS4's Trophies". GameSpot. Viitattu 11.1.2021.

 Äänirooleissa 
 Alkuperäiset 

 Suomenkieliset 

 Lähteet 

 Aiheesta muualla 



Luokka:Vuoden 2016 videopelit
Luokka:PlayStation 4 -pelit
Luokka:Ratchet & Clank -pelit